Poročanje podatkov na obračunu REK-1 po ZIUOOPE in ZZUOOP

Zakon o interventnih ukrepih za omilitev in odpravo posledic epidemije COVID-19 – [ZIUOOPE](http://pisrs.si/Pis.web/pregledPredpisa?id=ZAKO8206) v 11. členu ureja možnost delnega subvencioniranja skrajšanega polnega delovnega časa in v 24. členu povračilo nadomestila plače delavcem na začasnem čakanju na delo.

Zakon o začasnih ukrepih za omilitev in odpravo posledic COVID-19 – [ZZUOOP](http://www.pisrs.si/Pis.web/pregledPredpisa?id=ZAKO8254) v 57. členu ureja možnost nadomestila plač delavcem zaradi odrejene karantene ali nemožnosti opravljanja dela zaradi višje sile zaradi obveznosti varstva in v 68. členu povračilo nadomestila plače delavcem na začasnem čakanju na delo.

Vse navedene ukrepe delodajalec uveljavlja pri [Zavodu RS za zaposlovanje](https://www.ess.gov.si/). FURS bo Zavodu za potrebe vodenja postopka posredoval podatke iz predloženih REK-1 obrazcev.
Predlaganje REK-1 obrazcev v primeru uveljavljanja subvencije za skrajšani delovni čas in uveljavljanje pravice do povračila nadomestila plače delavcem na začasnem čakanju na delo je opisano v nadaljevanju:

•    delodajalec, ki je plačnik davka, najkasneje na dan izplačila prek sistema eDavki predloži REK obrazec za izplačilo plače in nadomestila plače z oznako vrste dohodka 1001;
•    znesek nadomestila, za katerega bo delodajalec uveljavlja delno povračilo pri Zavodu poroča na REK-1 v polju 105 (nadomestila plače, ki ne bremenijo pravnih oseb). V polju 105 se tako kot doslej poročajo tudi ostala nadomestila (ni spremembe pri poročanju);
•    na predloženem REK obrazcu o izplačani plači in nadomestilu plače poroča v skupnem znesku za vse zaposlene (za zaposlene, ki prejmejo plačo,  za zaposlene, za katere delodajalec uveljavlja subvencije, in tiste zaposlene, za katere je delodajalec upravičen do povračila nadomestila) - ni potrebno predlagati ločenih REK obrazcev;
•   za primere uveljavljanja ugodnosti po ZIUOOPE se spremeni poročanje podatkov v B01 in B02 poljih na individualnem REK obrazcu. V času uveljavljanja ukrepov po ZIUOOPE se v polje B02 vpisuje samo nadomestila, ki jih delodajalec izplačuje na podlagi ZIUOOPE. Znesek dejanskega vračila (subvencije) s strani zavoda ni predmet poročanja na REK obrazcu, ampak se vpisuje izplačano nadomestilo plače po ZIUOOPE. V polje B02 se ne vpisuje podatkov o izplačilih ostalih nadomestil, ki jih delodajalec refundira oz. mu sredstva povrnejo iz proračuna ali Zavoda (ZZZS,ZPIZ);

1. Primer poročanja: uveljavljanje subvencije za skrajšani delovni čas:

Delavec dela skrajšan DČ in prejme plačo in nadomestilo plače v višini 1.000 eur

Na zbirnem REK obrazcu polje 101 = 1.000, polje 105 = 200

Na iREK obrazcu: A052 = 1101, A052 znesek= 1.000 eur,
•    v polje B01 se vpiše podatek o številu dejansko opravljenih ur in znesek izplačane plače za opravljeno delo (primer: delavec v juniju dela skrajšani delovni čas 6 ur/dnevno (za mesec junij 132 ur), za kar prejme plačo 800,00 €)
B01U: 132 ur  B01Z: 800,00 €
•    v polje B02 se vpiše podatek o številu ur in znesek nadomestila plače delnega začasnega čakanja na delo, za katerega delodajalec naknadno uveljavlja subvencijo pri Zavodu ;
B02U: 44 ur  B02Z: 200,00 €.

• nadomestilo plače, za skrajšan delovni čas se poroča v rubriki M01 (plača in nadomestilo plače). Obdobja v RUBRIKI M se ne delijo, morajo slediti prijavi in odjavi za posameznega zavarovanca.

2. Primer poročanje: nadomestila plače delavcem na začasnem čakanju na delo (od 1.6. do 30.6.2020):

Delavec, ki je cel mesec na čakanju prejme nadomestilo plače v višini 960 eur

Na zbirnem REK obrazcu polje 101 = 960, polje 105 = 960

Na iREK obrazcu: A052 = 1101, A052 znesek= 960 eur;
•    v polje B02 se vpiše številu ur, ko je bil zaposleni na čakanju na delo, in znesek izplačanega nadomestila
B02U: 176 ur (junij 2020)  B02Z: 960,00 €
•    Nadomestilo plače za čakanje, zaradi začasne nezmožnosti zagotavljanja dela iz poslovnega razloga, se poroča v rubriki M01 (plača in nadomestilo plače).  Obdobja v RUBRIKI M se ne delijo, ampak morajo slediti prijavi in odjavi za posameznega zavarovanca.

**Predlaganje REK-1 obrazca v primeru nadomestila za kratkotrajne odsotnosti zaradi bolezni (3 dni) in karantene**

V primeru izplačila nadomestila plače zaradi kratkotrajne odsotnosti zaradi bolezni (3 dni) po 20.členu ZZUOOP, ki ga izplača delodajalec, ki nato zahteva refundacijo od ZZZS, se na REK obrazcu podatki o nadomestilu vpišejo v polje v 105 in v iREK obrazcu v polje B02 . Navedeno velja v primeru, če delodajalec ne uveljavlja ukrepov po ZIUOOPE in ZZUOOP.

Pojasnilo o tej pravici je objavljeno na spletni strani ZZZS, na naslednjem naslovu:

<http://www.zzzs.si/zzzs/internet/zzzs.nsf/o/2E73A2071FD23AB9C125860F003EAF6D>

Pojasnilo se smiselno uporablja tudi za primer ueljavljanja vračila nadomestila za odsotnost zaradi karantene.